open-index/open-wikipedia-markdown huggingface dataset:
Γεώργιος Μεταλληνός

Ο **Πρωτοπρεσβύτερος Γεώργιος Μεταλληνός** (Κέρκυρα, 11 Μαρτίου 1940 - Αθήνα, 19 Δεκεμβρίου 2019) ήταν ορθόδοξος ιερέας, ομότιμος καθηγητής θεολογίας και συγγραφέας πάνω από 40 θεολογικών βιβλίων.

## Βιογραφία
Γεννήθηκε στην Κέρκυρα το 1940 όπου και ολοκλήρωσε τη φοίτηση του στις εγκύκλιες σπουδές (1958). Από το 1964 έως το 1967 σπούδασε κλασική φιλολογία στο Εθνικό και Καποδιστριακό Πανεπιστήμιο Αθηνών από όπου έλαβε τα πτυχία θεολογίας και Φιλολογίας. Με την εκπλήρωση της στρατιωτικής του θητείας, διορίστηκε επιστημονικός βοηθός στην έδρα Πατρολογίας και το 1969 μετέβη για μεταπτυχιακές σπουδές στην τότε Δυτική Γερμανία (στα πανεπιστήμια Βόννης και Κολωνίας), όπου και διέμεινε μέχρι το 1975. Ενδιάμεσα πραγματοποίησε σπουδές και αρχειακές έρευνες στην Αγγλία. Το 1971 εισήλθε στις τάξεις του κλήρου στη Γερμανία και έγινε διδάκτωρ Θεολογίας (Αθήνα) και Φιλοσοφίας – Ιστορίας (Κολωνία).

Από το 1984 ήταν καθηγητής στη Θεολογική Σχολή του Πανεπιστημίου Αθηνών διδάσκοντας «Ιστορία του Πνευματικού Βίου κατά την μεταβυζαντινή περίοδο», «Ιστορία και Θεολογία της Λατρείας» και «Βυζαντινή Ιστορία». Διετέλεσε Κοσμήτορας της Θεολογικής Σχολής από το 2004 έως το 2007, οπότε και αφυπηρέτησε, όντας πλέον Ομότιμος Καθηγητής της Σχολής.

Την ποιμαντική του δραστηριότητα ανέπτυσσε στον πανεπιστημιακό Ναό του Αγίου Αντίπα στο χώρο της Οδοντιατρικής Σχολής. Το 2015 βραβεύτηκε με το Μακεδονικό Βραβείο για το συνολικό του έργο.

Απεβίωσε στις 19 Δεκεμβρίου 2019. Ενταφιάστηκε στην Μονή Πλατυτέρας στην πόλη της Κέρκυρας.

## Βιβλιογραφία
Ο π. Γεώργιος Μεταλληνός έχει γράψει πάνω από 40 βιβλία, κυρίως θεολογικού περιεχομένου. Μεταξύ άλλων τα εξής:

* *Πρωτοπρεσβύτερος [[Ιωάννης Ρωμανίδης |Ιωάννης Σ. Ρωμανίδης]]*, ISBN 960-527-274-1, Εκδόσεις Αρμός, 2003
* *Για την Ευρώπη μας με αγάπη*, ISBN 960-328-219-7, Εκδόσεις Ακρίτας, 2003
* *Δοκίμια ορθόδοξης μαρτυρίας*, ISBN 960-85130-6-5, Εκδόσεις Άθως, 2002
* *Πηγές εκκλησιαστικής ιστορίας*, ISBN 960-7102-43-6, Εκδόσεις Αρμός, 2001
* *Εκκλησία και πολιτεία στην ορθόδοξη παράδοση*,ISBN 960-527-165-6, Εκδόσεις Αρμός, 2000
* *Πολιτική και Θεολογία*, ISBN 960-7297-04-0, Εκδόσεις Tέρτιος, 2000
* *Ελληνισμός και Ορθοδοξία*, ISBN 960-7956-21-4, Εκδόσεις Παρουσία, 1999
* *Η θεολογική μαρτυρία της εκκλησιαστικής λατρείας*, ISBN 960-7102-70-3, Εκδόσεις Αρμός, 1996
* *Παράδοση και αλλοτρίωση*, ISBN 960-7217-04-7, Εκδόσεις Δόμος, 1961

## Παραπομπές


## Πηγές
* Βιογραφικό σημείωμα π. Γ. Μεταλληνού σε ιστοσελίδα χρήστη του Πανεπιστημίου Αθηνών αφιερωμένη στον ιερέα  
* Θεολογίας Περί προσωπική ιστοσελίδα Παύλου Βαταβάλη με βιογραφικά στοιχεία του ιερέα

## Εξωτερικοί σύνδεσμοι
*Βιβλιογραφία π. Γ. Μεταλληνού

Κατηγορία:Έλληνες θεολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες κληρικοί
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες εκκλησιαστικοί συγγραφείς
Ομολογιακοί Λουθηρανοί

Οι **Ομολογιακοί Λουθηρανοί** είναι Λουθηρανοί Χριστιανοί που υπογραμμίζουν την σημαντικότητα της αποδοχής της διδασκαλίας του Βιβλίου της Ομόνοιας, καθώς πιστεύουν ότι είναι απολύτως πιστό στην Αγία Γραφή. Αν και οι περισσότεροι Λουθηρανοί θέτουν ως βάση της πίστης τους το Βιβλίο της Ομόνοιας, οι Ομολογιακοί Λουθηρανοί υποστηρίζουν ότι η αποδοχή του Βιβλίου της Ομόνοιας, απαιτεί προσοχή ως προς τον τρόπο που η πίστη κηρύττεται, διδάσκεται και τίθεται σε εφαρμογή. Οι Ομολογιακοί Λουθηρανοί πιστεύουν πως αυτό είναι ένα ζωτικής σημασίας μέρος της ταυτότητάς τους, ως Λουθηρανοί.

Ως Ομολογιακές Λουθηρανικές, χαρακτηρίζονται οι πιο συντηρητικές εκκλησίες που συνδέονται με το Διεθνές Λουθηρανικό Συμβούλιο και την Ομολογιακή Ευαγγελική Λουθηρανική Διάσκεψη, ενώ οι υπόλοιπες Λουθηρανικές εκκλησίες, που συνδέονται με την Παγκόσμια Λουθηρανική Ομοσπονδία, δέχονται το Βιβλίο της Ομόνοιας ως δευτερεύουσα ομολογία πίστεως.

## Παραπομπές


Κατηγορία:Λουθηρανισμός
Ιωάννης Βασιλειάδης

Ο **Ιωάννης Βασιλειάδης** (1924 - 30 Μαρτίου 2012) ήταν Έλληνας αντιναύαρχος του Πολεμικού Ναυτικού και πολιτικός.

## Βιογραφικά στοιχεία

Γεννήθηκε στο Αίγιο και ακολούθησε σταδιοδρομία στο Βασιλικό Ναυτικό αποφοιτώντας από τη Σχολή Ναυτικών Δοκίμων. Συμπλήρωσε τις σπουδές του στις σχολές Πολέμου, Διαβιβάσεων στην Αγγλία και Αμύνης ΝΑΤΟ στη Ρώμη. Κατά τη διάρκεια της Χούντας μυήθηκε στην κίνηση του ναυτικού φέροντας τότε τον βαθμό του αντιπλοιάρχου. Μετά την πτώση της Χούντας, ο τέως σύμβουλος του Βασιλιά Μιχάλης Αρναούτης προσπάθησε να μυήσει τον Βασιλειάδη σε επικείμενο πραξικόπημα. Ο Βασιλειάδης αρνήθηκε να συμμετάσχει και ενημέρωσε τον Γεώργιο Ράλλη, ο οποίος σε συνεργασία με τον Κωνσταντίνο Καραμανλή έλαβε τα απαραίτητα μέτρα. Αποστρατεύθηκε με τον βαθμό του ναυάρχου ε.α. Μετά την αποστράτευσή του διετέλεσε γενικός γραμματέας του υπουργείου εμπορικής ναυτιλίας (1981).

Το 1985 εξελέγη βουλευτής επικρατείας με τη Νέα Δημοκρατία και στις εκλογές του Ιουνίου 1989 εξελέγη βουλευτής Αχαΐας συγκεντρώνοντας 13.509 σταυρούς. Στις εκλογές του Νοεμβρίου 1989 και του 1990 επανεξελέγη συγκεντρώνοντας 14.378 και 13.378 αντίστοιχα. Στην Κυβέρνηση του Ιουλίου 1989 διετέλεσε αναπληρωτής υπουργός εθνικής Άμυνας ενώ στην κυβέρνηση Μητσοτάκη ανέλαβε υπουργός δημοσίας τάξης, θέση στην οποία παρέμεινε μέχρι το 1991.

Απεβίωσε στην Αθήνα στις 30 Μαρτίου 2012. Ήταν παντρεμένος με την Λ. Κοντοδήμου και είχε αποκτήσει μια κόρη.

## Πηγές


Βασιλειαδης Ιωαννης
Βασιλειαδης Ιωαννης
Βασιλειαδης Ιωαννης
Βασιλειαδης Ιωαννης
Κατηγορία:Έλληνες υπουργοί Δημοσίας Τάξεως
Κωνσταντίνος Εγκολφόπουλος

Ο **Κωνσταντίνος Εγκολφόπουλος** (1912 - 6 Μαΐου 1991) ήταν Έλληνας ναύαρχος του Πολεμικού Ναυτικού και υπουργός στην Κυβέρνηση Εθνικής Ενότητας, μετά την πτώση της Χούντας των συνταγματαρχών.

## Βιογραφία
Ακολούθησε σταδιοδρομία στο Πολεμικό Ναυτικό και αποφοίτησε από τη Σχολή Ναυτικών Δοκίμων. Την περίοδο 1956 - 1958 διετέλεσε διοικητής της σχολής υποβρύχιων καταστροφών φέροντας τον βαθμό του Πλοιάρχου, ενώ την περίοδο 1965 - 1967 Αρχηγός του Στόλου, φέροντας τον βαθμό του Υποναυάρχου. Στις 30 Μαρτίου 1967 ανέλαβε την αρχηγία του Γενικού Επιτελείου Ναυτικού. Την νύχτα της 21ης Απριλίου συνελήφθη από στρατιωτικούς και οδηγήθηκε στο Πεντάγωνο. Αρνήθηκε να συνεργαστεί με τη Χούντα των Συνταγματαρχών και παραιτήθηκε στις 24 Απριλίου. Κατά τη διάρκεια της επταετίας του προσφέρθηκε η αρχηγία του κινήματος του ναυτικού, την οποία όμως αρνήθηκε καθώς δεν πίστευε στην επιτυχία της κίνησης.  Παρ' όλα αυτά, συνελήφθη από το δικτατορικό καθεστώς, καθώς τον θεωρούσε οργανωτή του κινήματος. Αρχικά, μεταφέρθηκε στην ναυτική βάση στον Βοτανικό και στη συνέχεια στο Ειδικό Ανακριτικό Τμήμα της Ελληνικής Στρατιωτικής Αστυνομίας.

Μετά την πτώση της Χούντας ανέλαβε στην κυβέρνηση Εθνικής Ενότητας το Υπουργείο Εμπορικής Ναυτιλίας, θέση στην οποία παρέμεινε μέχρι τις 21 Νοεμβρίου του 1974. Τον Ιανουάριο του 1975 επέστρεψε στην ενεργό υπηρεσία και ανέλαβε για δεύτερη φορά την ηγεσία του Πολεμικού Ναυτικού. Στην ηγεσία του Π.Ν. παρέμεινε μέχρι τον Ιανουάριο του 1976, οπότε και αποστρατεύθηκε με τον βαθμό του Ναυάρχου και τον τίτλο του Επίτιμου Αρχηγού του Π.Ν.. Ήταν μάρτυρας κατηγορίας στη δίκη των πραξικοπηματιών.
 
Απεβίωσε στις 6 Μαΐου του 1991.

## Παραπομπές

Εγκολφόπουλος Κωνσταντίνος
Εγκολφοπουλος Κωνσταντινος
Αλέξανδρος Λεοπόλδος, αρχιδούκας της Αυστρίας

Ο **Αλέξανδρος Λεοπόλδος** (γερμ. *Alexander Leopold von Österreich*, 14 Αυγούστου 1772 - 12 Ιουλίου 1795) του Οίκου των Αψβούργων-Λωρραίνης ήταν αρχιδούκας της Αυστρίας και παλατινός κόμης της Ουγγαρίας.

## Βιογραφία
Ο *Αλέξανδρος Λεοπόλδος Ιωάννης Ιωσήφ* γεννήθηκε στη Φλωρεντία. Ήταν το έκτο παιδί και ο τέταρτος γιος του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας. Είχε κλίση στα μαθηματικά και τη χημεία.

Ακολούθησε στρατιωτική καριέρα σύμφωνα με την επιθυμία του πατέρα του. Με την άνοδο του πατέρα του στον αυτοκρατορικό θρόνο (1790), διορίστηκε από αυτόν αντιβασιλέας της Ουγγαρίας, θέση που διατήρησε και μετά την άνοδο του αδελφού του, Φραγκίσκου (1792). 

Πέθανε από κάψιμο σε ατύχημα με πυροτεχνήματα στο Λάξεμνπουργκ σε ηλικία 22 χρονών, χωρίς να αφήσει απογόνους. Τάφηκε στην Αυτοκρατορική Κρύπτη της Βιέννης, ενώ η καρδιά του ενταφιάστηκε στην Κρύπτη του Ναού των Αυγουστίνων, σύμφωνα με την παράδοση. Τη θέση του στο Παλατινάτο της Ουγγαρίας πήρε ο αμέσως επόμενος αδελφός του, Ιωσήφ.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Ιωσήφ, αρχιδούκας της Αυστρίας

Ο **Ιωσήφ** (γερμ. *Joseph Anton von Österreich*, Φλωρεντία, 9 Μαρτίου 1776 - Βούδα, 13 Ιανουαρίου 1847) του Οίκου των Αψβούργων-Λωρραίνης ήταν αρχιδούκας της Αυστρίας και αντιβασιλέας ή παλατινός (κόμης) της Ουγγαρίας.  

## Βιογραφία
Ο *Ιωσήφ Αντώνιος Ιωάννης Βαπτιστής* ήταν το ένατο παιδί και ο έβδομος (πέμπτος επιζήσας) γιος του Λεοπόλδου Β΄ της Αγίας Ρωμαίκής Αυτοκρατορίας και της Μαρίας Λουίζας της Ισπανίας.  

Διαδέχθηκε στην αντιβασιλεία της Ουγγαρίας (1795) τον αμέσως μεγαλύτερο αδελφό του, Αλέξανδρο Λεοπόλδο, που κάηκε σε ατύχημα, χωρίς να προλάβει να αφήσει απογόνους. Ο ρόλος του παλατινού (κόμη) ήταν να είναι αντικαταστάτης του Αυτοκράτορα στην Ουγγαρία, όταν ο ίδιος ο Αυτοκράτορας δεν μπορούσε, λόγω άλλων υποχρεώσεων να ασχοληθεί με τη συγκεκριμένη χώρα. Εντολές έπαιρνε πάντοτε από τον Αυτοκράτορα στη Βιέννη, που είχε παντού την κεντρική διοίκηση. Ο Ιωσήφ ήταν ο ιδρυτής του μαγυαρικού κλάδου της δυναστείας των Αψβούργων· ήταν εξαιρετικά αγαπητός στους Ούγγρους, που έστησαν ανδριάντα του στην κεντρική πλατεία της Βουδαπέστης. Έκανε μεγάλες πολιτικές μεταρρυθμίσεις στην Ουγγαρία, παρόμοιες με αυτές που έκανε ο πατέρας του ως δούκας της Τοσκάνης γι´ αυτό κέρδισε ευρύτατα την αγάπη του κόσμου. Επιπλέον, ίδρυσε την *Ουγγρική Ακαδημία Σπουδών*, βοήθησε την κατασκευή, επί των ημερών του, τού πρώτου σιδηροδρόμου στην Ουγγαρία και του πρώτου ατμόπλοιου στον Δούναβη. Τον διαδέχθηκε ο πρωτότοκος γιος του, Στέφανος, ως παλατινός (κόμης) της Ουγγαρίας. 

## Οικογένεια
Νυμφεύτηκε το 1799 την Αλεξάνδρα Πάβλοβνα, κόρη του Παύλου της Ρωσίας. Απέκτησαν ένα τέκνο: 
* Αλεξανδρινή (8 Μαρτίου 1801), θνησιγενής.

Η Αλεξάνδρα Πάβλοβνα απεβίωσε από πυρετό σε ηλικία 17 ετών λίγες μέρες μετά τη γέννα.

Το 1815 ο Ιωσήφ έκανε δεύτερο γάμο με την Ερμίνα, κόρη του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ, και είχε δύο τέκνα:
* Ερμίνα (1817 - 1842).
* Στέφανος (1817 - 1867), Παλατινός (Κόμης) της Ουγγαρίας.
Η σύζυγός του Ερμίνα απεβίωσε κατά τον τοκετό των δίδυμων τέκνων της το 1817 σε ηλικία 19 ετών.

Το 1819 ο Ιωσήφ έκανε τρίτο γάμο με τη Μαρία Δωροθέα, κόρη του Λουδοβίκου της Βυρτεμβέργης, και είχε πέντε τέκνα:
* Φραγκίσκη Μαρία *Ελισάβετ* Καρολίνα (30 Ιουλίου - 23 Αυγούστου 1820).
* *Αλέξανδρος* Λεοπόλδος Φερδινάνδος (1825 - 1837).
* Ελισάβετ Φραγκίσκη (1831 - 1903), παντρεύτηκε πρώτα τον 2ο εξάδελφό της, Φερδινάνδο Κάρολο Βίκτωρα της Αυστρίας-Έστε, Πρίγκιπα της Μόντενα, και έπειτα τον Κάρολο Φερδινάνδο της Αυστρίας.
* Ιωσήφ Κάρολος (1833 - 1905), Αρχιδούκας της Αυστρίας.
* Μαρία Ερριέττα (1836 - 1902), παντρεύτηκε το Λεοπόλδο Β΄ του Βελγίου.

## Πρόγονοι





## Παραπομπές


## Εξωτερικοί σύνδεσμοι

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Σιλγιάνα

Η **Σιλγιάνα**, ή **Σιλιάνα**, είναι μεσόγεια πόλη της Τυνησίας. Βρίσκεται στο βόρειο κεντρικό τμήμα της χώρας, περίπου 130 χλμ. νότια της Τύνιδας. Είναι η πρωτεύουσα του ομώνυμου Κυβερνείου Σιλγιάνα. Κατά τη απογραφή του 2004 ο πληθυσμός της αριθμούσε 24.243 κατοίκους, καλούμενοι Σιλγιάνοι ή Σιλιάνοι.

Η Σιλγιάνα είναι κτισμένη στους πρόποδες μεγάλης οροσειράς στις όχθες του ομώνυμου ποταμού. Είναι μεγάλη αγροτική περιοχή με καλλιέργειες οπωροκηπευτικών.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Τυνησίας
Σιντί Μπουζίντ

Η **Σιντί Μπουζίντ** είναι μεσόγεια πεδινή πόλη της Τυνησίας. Βρίσκεται στο κεντρικό τμήμα της χώρας και είναι η πρωτεύουσα του ομώνυμου Κυβερνείου Σιντί Μπουζίντ. Κατά τη απογραφή του 2004 ο πληθυσμός της αριθμούσε 39.915 κατοίκους.

Η Σιντί Μπουζίντ θεωρείται να έχει τον μεγαλύτερο υδροφόρο ορίζοντα από κάθε άλλη πόλη της χώρας. Είναι κτισμένη μέσα σε κοιλάδα, από τη Σφαξ που είναι η πλησιέστερη παράλια πόλη απέχει περίπου 135 χλμ. και από την Τύνιδα περί τα 265 χλμ. (νότια). Έχει ανεπτυγμένη γεωργία και κτηνοτροφία. Διαθέτει βιομηχανίες μεταποίησης και συσκευασίας αγροτικών προϊόντων και κυρίως ντομάτας.
## Αραβική επανάσταση
Στις 17 Δεκεμβρίου 2010, η Σιντί Μπουζίντ αποτέλεσε το σκηνικό σοβαρών συγκρούσεων μεταξύ κατοίκων και αστυνομικών δυνάμεων. Οι συγκρούσεις σημειώθηκαν την επομένη της αυτοκτονίας του Μοχάμεντ Μπουαζίζι, ενός άνεργου πλανόδιου εμπόρου, ο οποίος αυτοπυρπολήθηκε ως αντίδραση στην κατάσχεση των εμπορευμάτων του από τις αρχές.Αυτά τα γεγονότα έλαβαν χώρα σε μια περιοχή όπου το ποσοστό ανεργίας είναι ιδιαίτερα υψηλό. Ο Μπουαζίζι υπέκυψε στα τραύματά του στις 4 Ιανουαρίου 2011 στο Κέντρο Τραύματος και Εγκαυμάτων του Μπεν Αρούς, κοντά στην Τύνιδα, όπου είχε εισαχθεί. Αυτές οι διαδηλώσεις σηματοδοτούν την έναρξη της επανάστασης της Τυνησίας, γνωστής ως «Επανάσταση του Γιασεμιού», μια λαϊκή εξέγερση σε εθνική κλίμακα που προκάλεσε τη φυγή, στις 14 Ιανουαρίου, του προέδρου Ζιν Ελ Αμπιντίν Μπεν Άλι στη Σαουδική Αραβία, μετά από 23 χρόνια αυταρχικής διακυβέρνησης. Αυτή η επανάσταση με τη σειρά της ενέπνευσε άλλες λαϊκές εξεγέρσεις σε αρκετές αραβικές χώρες, την λεγόμενη Αραβική Άνοιξη.

## Αθλητισμός
Η σπουδαιότερη ομάδα της πόλης είναι ο ποδοσφαιρικός σύλλογος Ε.Ο. Σιντί Μπουζίντ.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Τυνησίας
Φιλομένα

Η **Αγία Φιλομένα** (10 Ιανουαρίου 291 – 11 Αυγούστου 302) ήταν Ελληνίδα πριγκίπισσα. 

Γεννήθηκε στις 10 Ιανουαρίου 291 στην Κέρκυρα και μαρτύρησε για την πίστη της στη Ρώμη στις 11 Αυγούστου 302 σε ηλικία 11 ετών. Η λατρεία της από την Ρωμαιοκαθολική Εκκλησία άρχισε στις αρχές του 19ου αιώνα, μετά την αρχαιολογική ανακάλυψη στις Κατακόμβες της Πρίσιλλα οστών νεαρής γυναίκας, που ερμηνεύθηκε από τους ειδικούς ότι πρόκειται για οστά της μάρτυρος.

## Παραπομπές


## Εξωτερικοί σύνδεσμοι
* 

Κατηγορία:Άγιοι της Ρωμαιοκαθολικής Εκκλησίας
Κάρολος Μπερζάν

Ο **Κάρολος Μπερζάν** (1895-1952) ήταν Ελβετός καθηγητής που πολιτογραφήθηκε Έλληνας.

## Βιογραφικά στοιχεία
Γεννήθηκε στη Λωζάνη το 1895. Σπούδασε παιδαγωγική, ψυχολογία και φυσικομαθηματικά στη Γενεύη μέχρι το 1915. Το 1919 ήλθε στη Ελλάδα και ανέλαβε καθηγητής στις Σχολές Εμποροπλοιάρχων, αργότερα στη Σχολή Ναυτικών Δοκίμων και στη συνέχεια σε εμπορικές σχολές. Την περίοδο 1934-1935 διετέλεσε διευθυντής της Ιονίου Σχολής Αθηνών και το 1936 ίδρυσε το Πρότυπο Λύκειο Αθηνών που έφερε και το όνομά του. Η σχολή αυτή περιελάμβανε νηπιαγωγείο, δημοτικό σχολείο και πλήρες γυμνάσιο.

Λίγες εβδομάδες προ του θανάτου του, το 1952, η σχολή του περιήλθε στην ιδιοκτησία και τη διεύθυνση του πρώην υποδιευθυντού της Αντώνη Μωραΐτη ο οποίος και μετέφερε τη σχολή στο Ψυχικό, η οποία μετονομάστηκε σε Πρότυπο Λύκειο Αθηνών και αργότερα  σε Σχολή Μωραΐτη. Ο Μπερζάν έγραψε πολλά σχολικά συγγράμματα και είχε συνεργαστεί για μεγάλο διάστημα με το Εθνικό Ίδρυμα ειδικά για την επιμόρφωση δασκάλων στη Κέρκυρα.

## Πηγές
* "Νεώτερον Εγκυκλοπαιδικόν Λεξικόν Ηλίου" τόμ.13ος, σελ.946.

Κατηγορία:Ελβετοί εκπαιδευτικοί
Κατηγορία:Ελβετοί συγγραφείς
Αντώνιος Μαραγκός

Ο **Αντώνιος Μαραγκός** (1858-1932) από τη Λήμνο διετέλεσε βουλευτής του Κόμματος Φιλελευθέρων την περίοδο 1920 ως 1923.

## Βιογραφικό

Ο Αντώνιος Μαραγκός γεννήθηκε στη συνοικία *Ανδρόνι* του Κάστρου Λήμνου (σημερινής Μύρινας), από όπου μετανάστευσε στην Αίγυπτο σε πολύ μικρή ηλικία. Με πολύχρονη και κοπιαστική εργασία εξελίχθηκε σε επιτυχημένο έμπορο στο Κάιρο. Η απώλεια της συζύγου του τον ανάγκασε να φύγει από την Αίγυπτο, έπειτα από εικοσαετή παρουσία εκεί, και να εγκατασταθεί στην Αθήνα, όπου μετέφερε την εμπορική του δραστηριότητα και παράλληλα φρόντισε για τις σπουδές και την αποκατάσταση των παιδιών του.

Στις εκλογές της 1ης Νοεμβρίου 1920 πολιτεύτηκε για πρώτη και μοναδική φορά με το Κόμμα Φιλελευθέρων του Ελευθερίου Βενιζέλου στην εκλογική περιφέρεια Λέσβου-Λήμνου. Έλαβε 13.206 ψήφους και εκλέχτηκε βουλευτής ένατος στη σειρά από τους δώδεκα που εξέλεξε το κόμμα αυτό στο νομό Λέσβου.

Ο Αντώνιος Μαραγκός δεν πολιτεύτηκε ξανά και συνέχισε να ζει μεταξύ Αθήνας και Λήμνου. Έπειτα από σύντομη ασθένεια απεβίωσε στο Ανδρόνι στις 20 Δεκεμβρίου 1932 σε ηλικία 74 ετών.

## Οικογένεια

Είχε τέσσερα τέκνα, μία θυγατέρα και δύο γιους εγκατεστημένα στο Λονδίνο και μια θυγατέρα στην Αθήνα. Είναι πρόγονος της συζύγου του Προέδρου της Ελληνικής Δημοκρατίας Κάρολου Παπούλια, Μαίης Πάνου μέσω της μητέρας της.

## Πηγές

#Γεώργιος Θ. Παπαπαναγιώτου, "Πολιτικά της Λέσβου 1915-1936", Αιολικά Χρονικά Δ΄, Μυτιλήνη 2002, σελ. 97-138.
#Γεώργιος Θ. Παπαπαναγιώτου, "Πολιτικά νομού Λέσβου, επισκόπηση-πίνακες", Αιολικά Χρονικά Ι΄, Μυτιλήνη 2008, σελ. 57-73.
#Γεώργιος Θ. Παπαπαναγιώτου, "Οι βουλευτές του νομού Λέσβου 1915-1964", Αιολικά Χρονικά ΙΑ΄, Μυτιλήνη 2009, σελ. 76-116.
#Μ., "ΠΕΝΘΗ: Αντώνιος Μαραγκός", εφ. Λήμνος, φ. 923 (1/1/1933).

Κατηγορία:Βουλευτές Λέσβου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Λήμνος
Βουλκαριά

Η **Βουλκαριά** είναι λίμνη της Στερεάς Ελλάδας που βρίσκεται στο βορειοδυτικό άκρο του νομού Αιτωλοακαρνανίας, πάνω στην διαδρομή από την Βόνιτσα στη Λευκάδα. Καταλαμβάνει έκταση 9,2 τ.χλμ. έχει μέγιστο μήκος 4 χλμ. και μέγιστο πλάτος 3,5 χλμ. Η επιφάνεια της λίμνης βρίσκεται λίγο ψηλότερα από την επιφάνεια της θάλασσας. Η λίμνη είναι ιδιαίτερα ρηχή με το μέγιστο βάθος της να φτάνει τα 2,9 μέτρα.

## Ιστορικά στοιχεία
Η λίμνη υπήρχε από την αρχαιότητα και αναφέρεται από τον Στράβωνα,με το όνομα Μυρτούντιον. Κοντά στις όχθες της λίμνης βρίσκονταν οι αρχαίες πόλεις Ανακτόριο και Πάλαιρος.

## Οικολογία
Η λίμνη έχει πλούσια ορνιθοπανίδα καθώς βρίσκεται πάνω στο διάδρομο μετανάστευσης των πουλιών. Ο υγρότοπός της είναι διεθνούς σημασίας και προστατεύεται από τη συνθήκη Ραμσάρ. Στην λίμνη παρατηρείται αρκετά σπάνια και η Βίδρα

## Ποιότητα των υδάτων
thumb|Αντλιοστάσιο στη λίμνη
Η λίμνη συνδέεται με την θάλασσα μέσω μίας στενής διώρυγας μήκους 1400 μέτρων που ονομάζεται κανάλι της Κλεοπάτρας. Λόγω της σύνδεσης με την θάλασσα τα νερά της παρουσιάζουν αυξημένη αλατότητα αλλά μπορούν να χρησιμοποιηθούν για άρδευση. Η λίμνη τροφοδοτείται με γλυκό νερό από χείμαρρους που κατεβαίνουν από τις βόρειες πλαγιές των Ακαρνανικών Όρεων.

## Παραπομπές


Κατηγορία:Λίμνες της Αιτωλοακαρνανίας
Γκούντισον Παρκ

Το **Γκούντισον Παρκ** (αγγλ.: *Goodison Park*) είναι ένα ποδοσφαιρικό γήπεδο που βρίσκεται στην περιοχή Γουάλτον της πόλης του Λίβερπουλ στην Αγγλία. Το Στάδιο είναι η έδρα της Έβερτον από την στιγμή της ολοκληρωσης του το 1892. Είναι ένα από τα πρώτα στάδια που κατασκευάστηκαν παγκοσμίως με σκοπό την διεξαγωγή αγώνων ποδοσφαίρου. Το γήπεδο είναι χτισμένο σε μια κατοικημένη περιοχή της πόλης του Λίβερπουλ 4,8 χλμ (3 μίλια) από το κέντρο της πόλης. Στο Γκούντισον Παρκ έχουν γίνει πολλές βελτιώσεις όλα αυτά τα χρόνια, και η σημερινή του χωρητικότητα είναι 39.572 θέσεις.

## Ονομασία
thumb|left|Το Σχέδιο του Γκούντισον Παρκ
Το γήπεδο πήρε το όνομά του Γκούντισον Παρκ, διότι το μήκος του βρίσκεται στην οδό Γκούντισον. Η οδός πήρε το ονομά της από ένα πολιτικό μηχανικό τον Τζόρτζ Γκούντισον οποίος παρείχε μια έκθεση λυμάτων στο τοπικό συμβούλιο του Γουάλτον.

## Αγώνες
Το Γκούντισον Παρκ έχει φιλοξενήσει τους περισσότερους αγώνες της Πρέμιερ Λιγκ από κάθε άλλο γήπεδο στην Αγγλία. Εκτός από τα παιχνίδια της Έβερτον, στο γήπεδο έγινε ο Τελικός κυπέλλου Αγγλίας το 1894, πολλοί διεθνείς αγώνες, αλλά και 5 αγώνες για το Παγκόσμιο Κύπελλο Ποδοσφαίρου 1966, μεταξυ των οποίων και ο ένας ημιτελικός.

## Υποσημειώσεις


## Συνδέσεις
* Οδηγός του Σταδίου στα αγγλικά

Κατηγορία:Στάδια ποδοσφαίρου στην Αγγλία
Κατηγορία:Έβερτον
Κατηγορία:Λίβερπουλ
Κατηγορία:Στάδια Παγκοσμίου Κυπέλλου Ποδοσφαίρου 1966
WEBrick

Το **WEBrick** είναι μια βιβλιοθήκη της Ruby που προσφέρει απλές υπηρεσίες HTTP εξυπηρετητή ιστού. Το WEBrick αρχικά δημιουργήθηκε από τον Masayoshi Takahashi και τον Yuuzou Gotou, με συνεισφορές άλλων προγραμματιστών μέσω του μοντέλου ανάπτυξης λογισμικού ανοιχτού κώδικα και, εκτός από HTTP, προσφέρει και άλλες υπηρεσίες.

Χρησιμοποιείται από το πλαίσιο αναπτύξεως Ruby on Rails για τη δοκιμή εφαρμογών σε περιβάλλον παραγωγής. Αν και είναι δημοφιλές, το WEBrick έχει αποκτήσει κάποια άσχημη φήμη λόγω της ολικής ελλείψεως τεκμηριώσεως του κώδικά του.

## Εξωτερικοί σύνδεσμοι
* Επίσημος ιστότοπος του WEBrick 
* Gnome's Guide to WEBrick 

Κατηγορία:Διαδίκτυο
Κατηγορία:Ελεύθερο λογισμικό
Κατηγορία:Ruby
Τιγκάκι Κω

Το **Τιγκάκι** είναι οικισμός στη νήσο Κω της Δωδεκανήσου. Βρίσκεται 11 χιλιόμετρα δυτικά της πόλης της Κω, σε απόσταση 7 χιλιομέτρων βόρεια από το κεφαλοχώρι Ασφενδιού και σύμφωνα με την απογραφή 2021 έχει πληθυσμό 370 κατοίκους, ενώ με αυτήν του 2011 είχε 363. 

## Γενικά στοιχεία
Πρόκειται για παραθεριστικό μέρος το οποίο αναπτύχθηκε τα τελευταία χρόνια. Η βόρεια ακτή καλύπτεται από λευκή αμμουδιά και ο κυρίως οικισμός απλώνεται μέσα στη μικρή εύφορη κοιλάδα. Ο οικισμός διαθέτει αρκετά καταστήματα όπως ταβέρνες, μπαρ, καφετέριες και κέντρα νυχτερινής διασκέδασης. Η πρόσβαση είναι εύκολη με λεωφορείο, ιδιωτικό όχημα ή ακόμη και με ποδήλατο, ακολουθώντας τον παραλιακό δρόμο από τη Λάμπη.

## Εξωτερικοί σύνδεσμοι
* Τιγκάκι
* Δημοτικός Οργανισμός Τουρισμού του Δήμου Κω 

## Παραπομπές


Κατηγορία:Χωριά της Κω
Κατηγορία:Χωριά της περιφερειακής ενότητας Κω
Κούτρο

Το **Κούτρο** (ιταλικά: *Cutro*) είναι μια πόλη στην Καλαβρία της επαρχίας Κροτόνε στη Νότια Ιταλία. Βρίσκεται περίπου 18 χιλιόμετρα νοτιοδυτικά από τον Κρότωνα και 120 χιλιόμετρα δυτικά από την Κοζέντσα. Είναι η γενέτειρα του Ιταλού ποδοσφαιριστή Vincenzo Iaquinta της Ιταλικής ποδοσφαιρική ομάδας Γιουβέντους.

Η πόλη αυτή είναι γνωστή και για τους χαμηλούς κίτρινους λόφους (λόγω της καλλιέργειας σιτηρών) οι οποίοι μοιάζουν με αμμόλοφους της ερήμου. Ο Ιταλός σκηνοθέτης Πιέρ Πάολο Παζολίνι χρησιμοποίησε το τοπίο αυτό στην ταινία του *Το Ευαγγέλιο κατά Ματθαίον* (Ιταλικά: Il vangelo secondo Matteo) το 1964.

## Ιστορία

Το Κούτρο ήταν μία από τις Ελληνικές αποικίες της Μεγάλης Ελλάδος με το όνομα *Κυτέριον* (Kyterion).

Το 1575 απέκτησε από τον βασιλιά της Ισπανίας Φίλιππο Β' το τίτλο της πόλης αλλά και 20 χρόνια απαλλαγής από του φόρους μετά από νίκη του στο σκάκι με τον διάσημο πρωταθλητή σκακιού Giovanni Leonardo di Bona (ο οποίος καταγόταν από το Κούτρο).

Στις 8 Μαρτίου 1832 η πόλη καταστράφηκε από σεισμό. Τα περισσότερα σπίτια και κτίρια του χωριού καταστράφηκαν και εκατοντάδες άνθρωποι πεθάναν κάτω από τα συντρίμμια. 

Μέχρι τα μέσα του 20ου αιώνα το Κούτρο ήταν πυκνοκατοικημένη περιοχή όταν πολλοί κάτοικοι μετανάστευσαν στη Βόρεια Ιταλία και στη Γερμανία.

## Αξιοθέατα

Αξιοθέατο είναι ο Καθολικός ναός *Madre* ο οποίος βρίσκεται στο κέντρο της πόλης και ανοικοδομήθηκε το 1832.

## Τουρνουά σκακιού

Από το 1995 διεξάγεται στο Κούτρο (24 Απριλίου - 1η Μαΐου) διεθνές σκακιστικό τουρνουά με συμμετοχή πρωταθλητών από όλο το κόσμο. 

## Παραπομπές


Κατηγορία:Δήμοι της Επαρχίας του Κροτόνε
Κατηγορία:Μεγάλη Ελλάδα
Μπας-Τερ

Η **Μπας-Τερ** (, γουαδελουπιανό κρεόλ: *Bastè*) είναι η πρωτεύουσα της υπερπόντιας περιοχής της Γουαδελούπης στη Γαλλία, η οποία βρίσκεται εντός του νησιωτικού συμπλέγματος των Μικρών Αντίλλων. Η πόλη της Μπας-Τερ βρίσκεται στο νησί Μπας-Τερ, στο νοτιοδυτικό άκρο της Γουαδελούπης. Η Μπας-Τερ είναι η διοικητική πρωτεύουσα της Γουαδελούπης με 12.748 κατοίκους το 2007 και η δεύτερη μεγαλύτερη πόλη της.

## Ιστορία
Η πόλη ιδρύθηκε το 1643, στο ορεινό τμήμα της Μπας-Τερ, ένα από τα δύο νησιά που αποτελούν τη Γουαδελούπη. Καταστράφηκε πολλές φορές ως συνέπεια των αγγλο-γαλλικών πολέμων.

## Αξιοθέατα
Κύριο αξιοθέατο της πόλης είναι ο καθεδρικός ναός των Αγίων Πέτρου και Παύλου, ένα κτίριο του 19ου αιώνα το οποίο έχει μια αξιοσημείωτη γκρι πέτρα που τονίζεται όμορφα από τα λευκά αγάλματα. Πολλά άλλα κτίρια αποικιακής αρχιτεκτονικής, η κεντρική πλατεία και το Le Jardin Pichon, το πάρκο που συνορεύει προς τα νότια με το Ζωολογικό και το Βοτανικό Πάρκο.

## Παραπομπές


## Εξωτερικοί σύνδεσμοι

* Πληροφορίες καιρού για την Μπας-Τερ

Κατηγορία:Κοινότητες της Γουαδελούπης
Αρχιπέλαγος Γκούλαγκ

Το ***Αρχιπέλαγος Γκούλαγκ*** είναι ο τίτλος ενός τρίτομου χρονικού που έγραψε ο Ρώσος συγγραφέας και νομπελίστας Αλεξάντρ Σολζενίτσιν. Η ονομασία *αρχιπέλαγος* δόθηκε μεταφορικά ως μορφή συμπλέγματος νήσων για τον μεγάλο αριθμό στρατοπέδων συγκέντρωσης αντιφρονούντων που δημιούργησε και διατήρησε για περισσότερο από 70 χρόνια το ολοκληρωτικό κομμουνιστικό καθεστώς στη Σοβιετική Ένωση. Το όνομα Γκούλαγκ αποτελεί το αρκτικόλεξο της ρωσικής υπηρεσίας που επόπτευε του ρωσικού αυτού συστήματος φυλακών και στρατοπέδων εργασίας, την οποία υπηρεσία επόπτευε η K.G.B. (Κα-Γκε-Μπε). Γκ.Ού.λαγκ Γκλάβνογιε Ουπραβλένιγιε Λαγκερέι που σημαίνει: Γενική Διοίκηση Στρατοπέδων.

Το *Αρχιπέλαγος Γκούλαγκ* γράφτηκε στη δεκαετία 1958–1968 και άρχισε να δημοσιεύεται (το πρώτο μέρος του) το 1973 στο Παρίσι με τη μέθοδο *σαμιζντάτ* (= μυστική ιδιόχειρη συγγραφή και έκδοση [διανομή] ή αποστολή προς έκδοση στο εξωτερικό). Αμέσως με την κυκλοφορία του πρώτου τόμου, στις 2 Φεβρουαρίου του 1974, το σοβιετικό καθεστώς συνέλαβε τον Σολζενίτσιν με την κατηγορία της «εθνικής προδοσίας». Προ όμως της κατακραυγής του διεθνούς τύπου, την επόμενη μόλις  ημέρα, απελάθηκε. Τελικά η αγγλική απόδοση του όλου έργου εκδόθηκε σε τρεις τόμους από το 1974 μέχρι το 1978.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τομ.54ος, σελ.332.

## Εξωτερικοί σύνδεσμοι

### Στα ρωσικά
* «Архипелаг ГУЛАГ» в формате txt. Размер - 1,11 МБ
* Текст книги в формате Microsoft Word (архив WinRAR): Часть 1 , Часть 2 , Часть 3 , Часть 4 , Часть 5 , Часть 6 , Часть 7 . Общий размер всех архивов — 1,28 Мб.
* Советской пропаганде нечем ответить на «Архипелаг»
* Свободная аудио книга с портала www.predanie.ru

### Στα αγγλικά
* *The Gulag Archipelago* in original Russian, parts 1 and 2, parts 3 and 4, and parts 5, 6, and 7.
* Aleksandr Solzhenitsyn: "Saving the Nation Is the Utmost Priority for the State" *Moscow News* (2006-05-02)

Κατηγορία:Πολιτικά μυθιστορήματα
Κατηγορία:Απομνημονεύματα
Κατηγορία:Πολιτισμός της Σοβιετικής Ένωσης
Μαρία Κλημεντίνη της Αυστρίας

Η **Μαρία Κλημεντίνη της Αυστρίας** (γερμ. *Maria Klementine von Österreich*, 24 Απριλίου 1777 – 15 Νοεμβρίου 1801) από τον Οίκο των Αψβούργων-Λωρραίνης ήταν το δέκατο παιδί και η τρίτη κόρη του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας.

## Βιογραφία
Η *Μαρία Κλημεντίνη Ιωσηφίνα Ιωάννα Φιδελία* γεννήθηκε στις 24 Απριλίου του 1777 στη Βίλλα ντελ Πότζιο στην Τοσκάνη. Ήταν το δέκατο παιδί και η τρίτη κόρη του Λεοπόλδου Β΄ της Αγίας Ρωμαϊκής Αυτοκρατορίας, που ήταν τότε Μεγάλος Δούκας της Τοσκάνης. Ο πατέρας της ήταν υιός της Μαρίας Θηρεσίας της Αγίας Ρωμαϊκής Αυτοκρατορίας και του Φραγκίσκου Γ΄ της Λωρραίνης. Η μητέρα της Μαρία Λουίζα ήταν κόρη του Κάρολου Γ΄ της Ισπανίας και της Μαρίας Αμαλίας της Σαξονίας. Το όνομα *Κλημεντίνη* της το έδωσαν για να τιμήσουν τον θείο της μητέρας της, Κλήμεντα, Αρχιεπίσκοπο του Τριρ, αδελφό της γιαγιάς της Μαρίας Αμαλίας.

μικρογραφία|292x292εσ
Το 1790 αρραβωνιάστηκε τον εξάδελφό της Φραγκίσκο των Βουρβόνων-Δύο Σικελιών, Δούκα της Καλαβρίας. Όμως το 1792 απεβίωσαν και οι δύο γονείς της, κάτι που καθυστέρησε τον γάμο της. 

Τελικά στις 26 Ιουνίου 1797 παντρεύτηκε στη Φότζια τον Δούκα της Καλαβρίας, μεγαλύτερο γιο του Φερδινάνδου Δ΄ της Νάπολης και της Μαρίας Καρολίνας της Αυστρίας, διάδοχο του θρόνου της Νάπολης και της Σικελίας. Είχε κοινά χαρακτηριστικά με τον σύζυγο της, λόγω του ότι ήταν διπλά δεύτερα ξαδέλφια. 

Πέθανε από επιπλοκές στη γέννα του γιου της, ενώ μερικοί λένε, ότι ο θάνατος της οφείλεται σε φυματίωση. Ο σύζυγός της στη συνέχεια νυμφεύτηκε μια άλλη εξαδέλφη του, τη Μαρία Ισαβέλλα των Βουρβόνων-Ισπανίας. 

## Οικογένεια
Παντρεύτηκε τον Φραγκίσκο, Δούκα της Καλαβρίας (μετέπειτα ''Φραγκίσκος Α΄ των Δύο Σικελιών'') και απέκτησε δύο παιδιά:
* Καρολίνα (1798 - 1870), παντρεύτηκε τον Απρίλιο του 1816 τον Κάρολο Φερδινάνδο, Δούκα του Μπερρύ, γιο του Καρόλου Ι΄ της Γαλλίας.
* Φερδινάνδος (1800 - 1801), Δούκας του Νότο.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πριγκίπισσες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Μαρία Θηρεσία της Αυστρίας (1767-1827)

Η **Μαρία Θηρεσία** (γερμ. *Maria Theresia von Österreich*, Φλωρεντία, 14 Ιανουαρίου 1767 - Λειψία, 7 Νοεμβρίου 1827) του Οίκου των Αψβούργων-Λωρραίνης ήταν αρχιδούκισσα της Αυστρίας και μετέπειτα βασίλισσα της Σαξονίας. 

## Βιογραφία
Η *Μαρία Θηρεσία Ιωσηφίνα Καρλόττα Ιωάννα* γεννήθηκε στη Φλωρεντία και ήταν το πρώτο παιδί και η πρώτη κόρη του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας, κόρης του Καρόλου Γ΄ της Ισπανίας. Ως πρωτότοκη θυγατέρα πήρε το όνομα της από τη γιαγιά της, Μαρία Θηρεσία.

Έλαβε, όπως και τα αδέλφια της, μια κάπως διαφορετική ανατροφή απ' ότι ήταν σύνηθες για τα βασιλικά παιδιά εκείνη την εποχή: είχαν μεγαλώσει πραγματικά από τους γονείς τους και όχι από το υπηρετικό προσωπικό, είχαν παραμείνει σε μεγάλο βαθμό εκτός από οποιαδήποτε τελετουργική ζωή στη βασιλική Αυλή και διδάχτηκαν να ζουν απλά.

Παντρεύτηκε στις 8 Σεπτεμβρίου 1787 τον Αντώνιο, μελλοντικό Βασιλιά της Σαξονίας, που είχε παντρευτεί σε περασμένο γάμο του τη Μαρία Καρολίνα της Σαβοΐας, η οποία είχε αποβιώσει από ευλογιά (1782). Το ζευγάρι απέκτησε τέσσερα παιδιά, που πέθαναν όλα σε νηπιακή ηλικία. 

Η Μαρία Θηρεσία περιγράφηκε ως απλός και σπιτικός χαρακτήρας που αφιερώθηκε σε μια ιδιωτική οικογενειακή ζωή και παντρεύτηκε έναν σύζυγο ο οποίος, κατά τη στιγμή του γάμου τους, δεν αναμενόταν να επιτύχει σε θρόνο . Τα τέσσερα παιδιά της πέθαναν στη βρεφική ηλικία. Ωστόσο, κατά το θάνατο της ξαδέλφης και συννυφάδας της, Καρολίνας της Πάρμας, μαζί με την κουνιάδα της, Αμαλία του Τσβαϊμπρύκεν-Μπίρκενφελντ, μοιράστηκαν την ευθύνη των παιδιών της Καρολίνας, κάτι που λέγεται ότι έκαναν με αυστηρότητα.

Έγινε βασίλισσα της Σαξονίας τον Μάιο του 1727 με τον θάνατο του κουνιάδου της, Φρειδερίκου Αυγούστου Β΄, αλλά έμεινε βασίλισσα μόνο λίγους μήνες πριν το θάνατό της στη Λειψία σε ηλικία 60 ετών. Η Σαξονία έχασε σημαντικό μέρος της έκτασής της ως αποτέλεσμα της συμμαχία του Φρειδερίκου Αυγούστου Β΄ με το Ναπολέοντα και της ήττας του δεύτερου στους Ναπολεόντειους Πολέμους.

## Οικογένεια
Απέκτησε 4 παιδιά:
* *Μαρία Λουδοβίκα* Αυγούστα Φρειδερίκη Θηρεσία Φραγκίσκη Ιωάννα Αλοϋσία Νεπομύκηνα Ιγνατία Άννα Ιωσηφίνα Ιαβερία Φραγκίσκη ντε Πάουλα Βαρβάρα (1795 - 1796).
* Φρειδερίκος Αύγουστος (5 Απριλίου 1796), θνησιγενής.
* *Μαρία Ιωάννα* Λουδοβίκα Άννα Αμαλία Νεπομυκήνη Αλοϋσία Ιγνατία Ιαβερία Ιωσηφίνα Φραγκίσκη ντε Σαντάλ Εύα Απολλωνία Μαγδαληνή Κρεσεντία Βικεντία (1798 - 1799).
* Μαρία Θηρεσία (15 Οκτωβρίου 1799), θνησιγενής.

## Πρόγονοι





## Πινακοθήκη

Αρχείο:La archiduquesa María Teresa de Austria, de Anton Raphael Mengs (Museo del Prado).jpg|Πορτραίτο της Μαρίας Θηρεσίας από τον Άντον Ράφαελ Μενγκς (1771).
Αρχείο:Berczy - Maria Theresa, Archduchess of Tuscany.jpg|Η Μαρία Θηρεσία σε πορτραίτο του Ουίλλιαμ Μπέρκζυ (περ. 1782-7).


## Παραπομπές


## Εξωτερικοί σύνδεσμοι
* 

Κατηγορία:Πριγκίπισσες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Διάδοχοι της Σαξονίας
Κατηγορία:Βασίλισσες της Σαξονίας
Σελλιά Χανίων

Τα **Σελλιά** (επίσημο: τα **Σελλία**) χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης.

## Τοποθεσία
Είναι ημιορεινό χωριό με υψόμετρο 320 μέτρα. Βόρεια υπάρχει το Δάσος του Ρουπακιά και νότια ο πανοραμικός λόφος Γαναδές. Στην κορυφή του λόφου αυτού βρίσκεται ένα βαθύ βαθροσπηλαίωμα το οποίο αναφέρεται ως η "Τρύπα του αράπη".

Στο χωριό υπάρχει γήπεδο μπάσκετ, παιδική χαρά, γκαλερί ζωγραφικής και δημοτικό σχολείο. Η εκκλησία του Αγίου Πνεύματος είναι χτισμένη το 1800 και είναι διακοσμημένη με ξυλόγλυπτο τέμπλο και βυζαντινές εικόνες. Επίσης απέναντι από το σχολείο υπάρχει πέτρινο ξενοδοχείο. Χαρακτηριστικά είναι τα πέτρινα παλιά σπίτια, τα στενά δρομάκια και οι πέτρινες θολωτές στέρνες. Διάσπαρτα στα χωράφια υπάρχουν πέτρινα θολωτά κελιά. Περιμετρικά του χωριού και σε ακτίνα 10 χιλιομέτρων υπάρχουν οι παραλίες της Γεωργιούπολης του Ομπρός Γυαλού στον Κεφαλά, της Αλμυρίδας, της Κεράς και οι παραλίες Μαϊστράλι και Κυανή Ακτή των Καλυβών.

Τα Σελλιά απέχουν 5 χιλιόμετρα από τον Βάμο που έχει κέντρο υγείας, φαρμακείο, τράπεζα, γυμνάσιο, λύκειο, ειρηνοδικείο, αστυνομικό τμήμα, ταχυδρομείο, ταβέρνες και σούπερ μάρκετ.


Buste Nikol. Emm. Παπαδάκης à Sellia (La Canée).jpg
Panneau de Sellia, région de La Canée (Crète).jpg
Une église à Sellia, région de La Canée (Crète).jpg


## Ιστορικά
Το χωριό έχει πλούσια προσφορά σε όλους τους απέλευθερωτικούς αγώνες. Στις σπουδαιότερες οικογένειες έχει καταγραφεί το γενεαλογικό τους δέντρο.

## Πολιτιστικές Εκδηλώσεις
Στις πολιτιστικές εκδηλώσεις υπό την αιγίδα του πολιτιστικού και εξωραϊστικού συλλόγου Σουριανών, Σελλιανών και Λικοτιναριανών έχουν τιμηθεί διάφορα πρόσωπα για τις κοινωνικές υπηρεσίες τους.

## Δείτε επίσης
*Δείτε: *'Κοινότητα Σελλίων**'

Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Σελλιά

**Σελλιά** είναι τοπωνύμιο το οποίο μπορεί να σχετίζεται με τα παρακάτω λήμματα:

*Σελλί Ρεθύμνου
*Σελλιά Χανίων
Σφαγή στο Μπεσλάν

thumb|250px|right|Φωτογραφίες των θυμάτων.
Η **Σφαγή στο Μπεσλάν**, γνωστή και ως **Ομηρία σχολείου στο Μπεσλάν** (1 - 3 Σεπτεμβρίου 2004) ήταν τρομοκρατική ενέργεια Τσετσένων ισλαμιστών, που περιλάμβανε την κατάληψη ενός δημοτικού σχολείου της πόλης Μπεσλάν στη Βόρεια Οσσετία, την τριήμερη ομηρία 1.100 περίπου ατόμων (συμπεριλαμβανομένων 777 μαθητών) και τον θάνατο 333 ατόμων, μεταξύ των οποίων ήταν 186 παιδιά και 31 τρομοκράτες.

Θεωρείται η μαζικότερη δολοφονική ενέργεια εναντίον σχολείου στην ανθρώπινη ιστορία. Η 1η Σεπτεμβρίου έχει καθιερωθεί στα σχολεία της Ρωσίας ως «Ημέρα μνήμης». 

Την 1η Σεπτεμβρίου του 2004 μέλη της τρομοκρατικής ισλαμικής οργάνωσης, Ταξιαρχία των Μαρτύρων  του διαβόητου Τσετσένου οπλαρχηγού Σαμίλ Μπασάγεφ που απαιτούσε το τέλος του πολέμου στην Τσετσενία, κατέλαβε ένα δημοτικό σχολείο στο Μπεσλάν [1ο σχολείο], στη Βόρεια Οσετία, και πήρε ομήρους περισσότερους από 1,100 ανθρώπους. Στις 3 Σεπτεμβρίου, και ενώ συνεχιζόταν η ομηρία, δυνάμεις ασφαλείας της Ρωσίας εισέβαλαν στο σχολείο χρησιμοποιώντας βαρύ οπλισμό. Το σχολείο συγκλονίστηκε από σειρά εκρήξεων και τυλίχθηκε στις φλόγες και ακολούθησε μάχη μεταξύ των απαγωγέων και των ρωσικών δυνάμεων με αποτέλεσμα να χάσουν τη ζωή τους εκατοντάδες όμηροι και πολλοί άλλοι να τραυματιστούν. Η τραγωδία είχε ποικίλλες επιπτώσεις στη Ρωσία και οδήγησε σε σειρά αλλαγών σε ομοσπονδιακό επίπεδο με τις οποίες ενισχύθηκαν οι εξουσίες του Κρεμλίνου και του Ρώσου προέδρου.

## Ιστορικό
thumb|Η Βόρεια Οσετία-Αλανία σε χάρτη της Ρωσίας.
Το 1ο Σχολείο ήταν ένα από τα επτά σχολεία στο Μπεσλάν, μια πόλη περίπου 35.000 κατοίκων στη δημοκρατία της Βόρειας Οσετίας-Αλανίας στον Καύκασο της Ρωσίας. Το σχολείο, που βρίσκεται δίπλα στο αστυνομικό τμήμα της περιοχής, στέγαζε περίπου 60 δασκάλους και περισσότερους από 800 μαθητές. Το γυμναστήριό του, όπου κρατήθηκαν οι περισσότεροι όμηροι για 52 ώρες, ήταν μια πρόσφατη επέκταση, με πλάτος 10 μέτρα και μήκος 25 μέτρα. Υπήρχαν αναφορές ότι άνδρες μεταμφιεσμένοι σε τεχνίτες είχαν περάσει όπλα και εκρηκτικά στο σχολείο τον Ιούλιο του 2004, κάτι που οι αρχές διέψευσαν αργότερα. Ωστόσο, αρκετοί μάρτυρες από τότε κατέθεσαν ότι αναγκάστηκαν να βοηθήσουν τους απαγωγείς τους να αφαιρέσουν τα όπλα από τις κρύπτες που ήταν κρυμμένες στο σχολείο. Υπήρχαν επίσης ισχυρισμοί ότι είχε στηθεί εκ των προτέρων μια «φωλιά ελεύθερου σκοπευτή» στην οροφή της αθλητικής αίθουσας.

## Παραπομπές


Κατηγορία:Τρομοκρατικά γεγονότα
Κατηγορία:Τρομοκρατία στη Ρωσία
Πυλί Κω

Το **Πυλί** (επίσημα *Πύλιο*) είναι κωμόπολη της Κω. Υπάγεται στον δήμο Κω του ομώνυμου νησιού των Δωδεκανήσων. Σύμφωνα με την απογραφή του 2011 ο πληθυσμός του ανέρχεται στους 2469 μόνιμους κατοίκους.

## Γενικά στοιχεία
Το Πυλί βρίσκεται 15 χιλιόμετρα νοτιοδυτικά της πόλης της Κω σε απόσταση 4 χιλιομέτρων νότια από το Μαρμάρι. Είναι κτισμένο σε υψόμετρο 70 μέτρων στο κέντρο του νησιού, μέσα σε κάμπο όπου ευδοκιμούν τα ελαιόδεντρα και τα κηπευτικά. Χωρίζεται στο Επάνω ή Παλιό Πυλί και στο Κάτω Πυλί και διαθέτει αρκετά παραδοσιακά πετρόκτιστα σπίτια. Σε απόσταση δύο χιλιομέτρων από το Πυλί υπάρχει τεχνητή λίμνη που εξυπηρετεί τις ανάγκες των τοπικών καλλιεργειών.

## Ιστορικά στοιχεία
thumb|250px|Το παλαιό Πυλί.
Στην αρχαιότητα στον ίδιο χώρο υπήρχε ο αρχαίος οικισμός Πέλη. Στους επόμενους αιώνες το Πυλί αναπτύχθηκε γύρω από βυζαντινό κάστρο που κτίστηκε μεταξύ του 9ου και 11ου αιώνα. Όταν αργότερα η Κως κατελήφθη από τους Ιωαννίτες ιππότες, το κάστρο ανακατασκευάστηκε με σκοπό την ενίσχυση της άμυνας του νησιού, ενώ κατά τη διάρκεια της Τουρκοκρατίας εγκαινιάστηκε στο Πυλί η παρουσία μουσουλμάνων. Μετά την επανάσταση του 1821 οι οθωμανικές αρχές έδιωξαν από τον οικισμό του κάστρου τους Έλληνες κατοίκους, οι οποίοι δημιούργησαν σε μικρή απόσταση τον σύγχρονο οικισμό (Κάτω ή Νέο Πυλί).

Κατά τον 20ό αιώνα το Πυλί ακολούθησε την ιστορική διαδρομή του υπόλοιπου νησιού (ιταλική κατοχή από τις 7 Μαΐου του 1912 και ενσωμάτωση στην Ελλάδα στις 7 Μαρτίου του 1948).

Διοικητικά το Πυλί υπαγόταν μέχρι το 1997 στην επαρχία Κω, ενώ στη συνέχεια αποτέλεσε τον πολυπληθέστερο οικισμό του καποδιστριακού δήμου Δικαίου. Από το 2011 υπάγεται στον καλλικρατικό δήμο Κω.

## Αξιοθέατα - πολιτισμός
Σε κοντινή απόσταση από το Πυλί κοντά σε μια φυσική πηγή έχουν βρεθεί αρχαίοι θόλοι, ενώ στον λόφο Ψωριάρη υπάρχουν τα απομεινάρια του αρχαίου ιερού προς τιμήν της θεάς Δήμητρας και της Περσεφόνης. Επίσης στη θέση Χαρμύλειον σώζεται ταφικό σύνολο των ελληνιστικών χρόνων. Κατά τη διάρκεια αρχαιολογικών ερευνών ανευρέθηκαν στο Πυλί νομίσματα που χρονολογούνται γύρω στο 200 π.Χ. Σημαντικά είναι και τα μνημεία του κάστρου όπου σώζονται οι ναοί της Υπαπαντής και των Ταξιαρχών. Στα αξιοθέατα του οικισμού περιλαμβάνεται και το «Πυλιώτικο σπίτι», μια παραδοσιακή οικία στους χώρους της οποίας αναπαριστώνται η κουζίνα, η σάλα και το υπνοδωμάτιο ενός νοικοκυριού των παλιών χρόνων.
 
Κάθε Φεβρουάριο διοργανώνονται αποκριάτικες εκδηλώσεις ενώ το καλοκαίρι λαμβάνουν χώρα ποικίλες πολιτιστικές εκδηλώσεις. Σημαντικές τοπικές γιορτές είναι αυτές του Αγίου Γεωργίου και του Αγίου Ιωάννη του Κλήδονα.

## Απογραφές πληθυσμού

## Παραπομπές


## Εξωτερικές πηγές
* Περισσότερες Πληροφορίες για το Πυλί
* Δημοτικός Οργανισμός Τουρισμού του Δήμου Κω 

Κατηγορία:Κωμοπόλεις της Κω
Expr

Η **expr** είναι ένα εργαλείο της γραμμής εντολών του Unix που αποτιμά μια έκφραση και εμφανίζει την αντίστοιχη τιμή.

Σύνταξη:  expr *(έκφραση)*

Η *expr* υπολογίζει εκφράσεις ακεραίων ή συμβολοσειρών και περιλαμβάνει ταίριασμα κανονικών εκφράσεων. Η δυσκολία στη συγγραφή εκφράσεων οφείλεται στο ότι η γραμμή εντολών πρέπει να μην εκτελεί τους ειδικούς χαρακτήρες όταν αυτοί βρίσκονται μέσα σε μια έκφραση που πρόκειται να εκτελέσει η *expr*.

Υπάρχουν διαθέσιμοι οι εξής τελεστές
* για ακεραίους: πρόσθεση, αφαίρεση, πολλαπλασιασμός, διαίρεση και υπόλοιπο
* για συμβολοσειρές: εύρεση τμήματος συμβολοσειράς, εύρεση κανονικής έκφρασης, εύρεση ενός συνόλου χαρακτήρων σε μια συμβολοσειρά, μήκος συμβολοσειράς
* για ακεραίους και συμβολοσειρές: σύγκριση (ίσο, όχι ίσο, μικρότερο από, κλπ..)
Επίσης μια έκφραση τιμής αληθείας που χρησιμοποιεί *και* και *ή*, όπως η:
 expr length  "abcdef"  ""  8
παράγει την τιμή "1". Αυτό οφείλεται στο ότι το μήκος της "abcdef" είναι 6, που δεν είναι μικρότερο του 5 (και το αριστερό μέλος του | επιστρέφει μηδέν). Αλλά 15 μείον 4 είναι 11 που είναι μεγαλύτερο του 8, και το δεξιό μέλος είναι αληθές, που κάνει το *ή* αληθές, επομένως το αποτέλεσμα είναι 1. Η κατάσταση εξόδου του προγράμματος είναι μηδέν σε αυτό το παράδειγμα.

Για αμιγώς αριθμητικές πράξεις, ίσως να είναι βολική η χρήση του bc, π.χ.
 echo "3*4+14/2" | bc
γιατί δέχεται την έκφραση σαν μοναδικό όρισμα.

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
*Η σελίδα man του προγράμματος 
*expr invocation in GNU coreutils manual, από τα Κεντρικά εργαλεία GNU 

Κατηγορία:Εργαλεία προγραμματισμού Unix
33α Annie Awards

Η εκδήλωση για τα **33α [[Annie Awards]]** διεξάχθη στις 4 Φεβρουαρίου 2006, στο Alex Theatre της Καλιφόρνιας.

## Νικητές και υποψήφιοι

Οι νικητές φαίνονται με το ***έντονο*** χρώμα.

### Best Animated Feature

**[[Chicken Little (ταινία)|Chicken Little]]*
**[[Corpse Bride]]*
**[[Howl's Moving Castle]]*
**[[Madagascar (ταινία)]]*
****[[Wallace & Gromit: The Curse of the Were-Rabbit]]***

### Best Home Entertainment Production

**[[Bionicle 3: Web of Shadows]]*
**[[Kronk's New Groove]]*
****[[Lilo & Stitch 2: Stitch Has A Glitch]]***
**[[Tarzan II]]*
**[[The Batman vs Dracula]]*

### Best Animated Short Subject

****[[The Fan and the Flower]]***
**[[Life in Transition]]*
**[[Milch]]*
**[[Moongirl]]*
**[[The Moon and the Son: An Imagined Conversation]]*

### Best Animated Television Commercial

*ConocoPhillips - "1975"
*They Might Be Giants - "Bastard Wants to Hit Me"
*Coke - "Futbol"
*GE - "Tower"
***[[United Airlines]] - "Mr. Pants"***

===Best Animated Television Production===

**Avatar: The Last Airbender*
**Foster's Home for Imaginary Friends*
**My Life As a Teenage Robot*
****[[Star Wars: Clone Wars (τηλεόραση)|Star Wars: Clone Wars]]***
**The Batman*

===Βιντεοπαιχνίδια===

**Psychonauts*
**Resident Evil 4*
**SpongeBob SquarePants: Lights, Camera, Pants!*
***
****[[Ultimate Spider-Man (βιντεοπαιχνίδι)|Ultimate Spider-Man]]**''

2005
Στρατής Χατζηπαναγιώτου

Ο **Στρατής ή Στράτης Χατζηπαναγιώτου** είναι Έλληνας δημοσιογράφος, σχολιαστής αγώνων αυτοκινήτου και οδηγός αγωνιστικών αυτοκινήτων, γνωστός με το όνομα που έτρεχε στους αγώνες, ως **Στρατισσίνο**. Ξεκίνησε τους αγώνες το 1977 έχοντας κατακτήσει πολλές πρώτες νίκες αλλά και πρωταθλήματα Ελλάδος, τελευταίος αγώνας ήταν το 21ο Ράλι Παλλάδιο το 2003  , συνεχίζοντας μέχρι σήμερα να παίρνει μέρος σε ιστορικά Ράλι. Συνοδηγός του για πολλά χρόνια αλλά και σύζυγος στην πραγματική ζωή ήταν η Τόνια Παυλή. 

Γεννήθηκε στην Αθήνα το 1955 , σπούδασε οικονομικά ενώ ήταν αρθρογράφος και διευθυντής σύνταξης για πολλά χρόνια στο περιοδικό 4-Τροχοί. Έχει χρηματίσει μέλος και μετέπειτα πρόεδρος της εθνικής επιτροπής αγώνων της ΕΛΠΑ (ΕΘΕΑ) .

Από το 1983 έως το 1995 ήταν μέλος της ομάδας *Nissan Sport Team* και με συνοδηγό την συζηγό του Τόνια Παυλή κατέκτησε 5 πρωταθλήματα Ελλάδος οδηγώντας τα Nissan Sunny GTi-R και GTi-F2. Το 1988 τρέχοντας με την ομάδα *Camel Rally Team* συνοδηγό τον Κώστα φερτάκη κι οδηγώντας Νισάν Σύλβια 200 sx κατέλαβε την 3η θέση στο Ράλι Χαλκιδικής που ήταν αγώνας του ευρωπαϊκού πρωταθλήματος Ράλι, η ευρωπαϊκή ομοσπονδία τον κατέταξε στην κατηγορία FISA B' και ήταν μόλις ο 2ος Έλληνας οδηγός , ο άλλος ήταν ο Γιώργος Μοσχούς, έως τότε που εντασσόταν σε αυτή την κατηγορία. 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες οδηγοί αγωνιστικών αυτοκινήτων
Καρπενησιώτης

Ο **Καρπενησιώτης** είναι ποταμός του νομού Ευρυτανίας. Πηγάζει από τις δυτικές πλαγιές του Τυμφρηστού και ρέει νοτιοδυτικά όπου ενώνεται τελικά με τον Κρικελλοπόταμο (Κρικελιώτη) σχηματίζοντας τον ποταμό Τρικεριώτη, ο οποίος καταλήγει στην τεχνητή Λίμνη Κρεμαστών. Το μήκος του είναι 15 χιλιόμετρα.

## Φυσικό περιβάλλον - Οικισμοί
Ο Καρπενησιώτης ρέοντας νοτιοδυτικά διασχίζει την κοιλάδα που σχηματίζεται ανάμεσα στα βουνά Καλιακούδα και Χελιδώνα. Η βλάστηση που κυριαρχεί στις πλαγιές των βουνών αποτελείται από έλατα ενώ στις όχθες του ποταμού κυριαρχούν τα φυλλοβόλα πλατύφυλλα, όπως πλατάνια. Γύρω από τον ποταμό είναι χτισμένα πολλά χωριά της Ευρυτανίας που γνωρίζουν τουριστική ανάπτυξη τα τελευταία χρόνια όπως το Μεγάλο Χωριό και το Μικρό Χωριό.

## Ιστορικά στοιχεία
Η κοιλάδα του Καρπενησιώτη αποτελεί πέρασμα από την ανατολική Ελλάδα, στην πεδιάδα της Αιτωλίας. Κατά την διάρκεια της Ελληνικής επανάστασης του 1821 πραγματοποιήθηκαν στην περιοχή πολλές μάχες απέναντι σε τουρκικά στρατεύματα που κατευθύνονταν στο Μεσολόγγι. Σημαντικότερη ήταν η μάχη του Κεφαλόβρυσου το 1823, στην οποία σκοτώθηκε ο Μάρκος Μπότσαρης. Στην περιοχή κατά την διάρκεια της εθνικής αντίστασης σημειώθηκε η μάχη του Μικρού Χωριού ανάμεσα σε δυνάμεις του ΕΛΑΣ και ενός ιταλικού συντάγματος που αποτελούταν από 2.000 περίπου στρατιώτες.

## Εικόνες

Αρχείο:Καρπενησιώτης Ποταμός.jpg
Αρχείο:Karpenisiotis river 3.jpg


## Παραπομπές



## Εξωτερικοί σύνδεσμοι
*Ευρυτανία, ποτάμια της Ευρυτανίας
*Δήμος Ποταμιάς, γεωγραφικά στοιχεία

Κατηγορία:Ποταμοί της Στερεάς Ελλάδας
Κατηγορία:Περιφερειακή ενότητα Ευρυτανίας
Portishead

Οι **Portishead** είναι αγγλικό μουσικό συγκρότημα από το Μπρίστολ. Η μουσική τους μπορεί να χαρακτηριστεί ως τριπ χοπ, το οποίο είναι γνωστό και ως *ήχος του Μπρίστολ*, και αποτελεί ένα είδος αργής ηλεκτρονικής μουσικής με χιπ χοπ, χάουζ και ροκ στοιχεία. Το συγκρότημα πήρε το όνομά του από την πόλη Πόρτισχεντ, που βρίσκεται 13 χιλιόμετρα δυτικά του Μπρίστολ.

## Δισκογραφία

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αγγλικά συγκροτήματα ηλεκτρονικής μουσικής
Κατηγορία:Μουσικά τρίο
Κατηγορία:Trip hop συγκροτήματα
Μυρτούντιον

Με το όνομα **Μυρτούντιον** αναφέρονταν στην αρχαιότητα:
*Η Μυρσίνη Ηλείας, αρχαία πόλη της Ηλείας που αναφερόταν με αυτό το όνομα την περίοδο του Στράβωνα
*Η Βουλκαρία, λίμνη της Στερεάς Ελλάδας που ονομαζότα Μυρτούντιον στην αρχαιότητα
Χρήστος Κονιτσιώτης

Ο **Χρήστος Κονιτσιώτης** ήταν παλαιός σπουδαίος κουκλοθεατροπαίχτης. Ήταν Έλληνας Τσάκωνας στη καταγωγή όπου και φέρεται να γεννήθηκε περί το 1870. Ασχολήθηκε με το λαογραφικό κουκλοθέατρο που ως θεατρικό είδος ήλθε στην Ελλάδα από την Ιταλία. Για χρόνια υπήρξε βοηθός και μαθητής του Μαριδάκη τον οποίο όμως ξεπέρασε στη τέχνη χάρη στη πλούσια φαντασία του. 
Την καλλιτεχνική του δράση ξεκίνησε περί το 1894 με παραστάσεις πρώτα σε καφενεία και στη συνέχεια υπαίθριες σε αλάνες και σε αναψυκτήρια της εποχής. Έδρα των παραστάσεών του υπήρξε ο Πειραιάς, από πού και ξεκίνησε αργότερα περιοδείες σχεδόν σ΄ όλη την Ελλάδα φθάνoντας ακόμα και στη Σμύρνη και την Κωνσταντινούπολη.

Οι κούκλες του ήταν ξύλινες, βαμμένες με ωραία χρώματα  ενώ τα κοστούμια τους καθώς και τα σκηνικά που χρησιμοποιούσε είχαν θαυμάσια επιμέλεια. Μετά το 1920 οι παραστάσεις του συνοδεύονταν πάντα με ζωντανή μουσική γεγονός που είχε μεγάλη επιτυχία  που του επέφερε μεγάλο εμπορικό κέρδος,  ενώ παράλληλα πολλαπλασίασε  το θεατρόφιλο κοινό του είδους αυτού.

Πνευματώδης ο ίδιος ο Κονιτσιώτης σε μεγάλο βαθμό διασκεύασε για τους ξύλινους ηθοποιούς του ακόμη και κλασικά έργα όπως κωμωδίες του Μολιέρου, έργα του Σίλερ, καθώς και δικά του. Η Προσφορά του Χ. Κονιτσιώτη στο Ελληνικό Κουκλοθέατρο γενικά υπήρξε μεγάλη, διπλασιάζοντας σχεδόν σε αριθμό των καθιερωμένων τύπων κούκλων, με πρωταγωνιστή τον «**Πασχάλη**», σε αντικατάσταση του Φασουλή, και σε αντιστοιχία με τον καραγκιόζη του θεάτρου σκιών.

Ο Χρήστος Κονιτσιώτης πέθανε το 1929. Κάποιες από τις κούκλες του αγόρασε ο σπουδαίος συνεχιστής του θεατρικού είδους αυτού Απόστολος Καραστεργιόπουλος, ο επονομαζόμενος στην εποχή του «Μπάρμπα Τόλιας».

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.11ος, σελ.172.

Κατηγορία:Έλληνες καλλιτέχνες
Αντώνιος Βίκτωρ της Αυστρίας

Ο **Αντώνιος Βίκτωρ της Αυστρίας** (γερμ. *Anton Viktor von Österreich*, Φλωρεντία, 31 Αυγούστου 1779 - Βιέννη, 2 Απριλίου 1835) από τον Οίκο των Αψβούργων-Λωρραίνης ήταν αρχιδούκας της Αυστρίας και μεγάλος Ναΐτης δάσκαλος**.** 

Ο *Αντώνιος Βίκτωρ Ιωσήφ Ιωάννης Ραϊμόνδος* ήταν γιος του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας, δεν παντρεύτηκε ποτέ και πέθανε χωρίς απογόνους. Με τον θάνατο του αρχιδούκα Μαξιμιλιανού Φραγκίσκου, Αρχιεπισκόπου της Κολωνίας, εξελέγη στις 9 Σεπτεμβρίου 1801 αρχιεπίσκοπος και αυτοκρατορικός πρίγκηπας στην Κολωνία. Οι Γάλλοι του αφαίρεσαν τις περιοχές γύρω από τον Ρήνο αφήνοντας στην κατοχή του μονάχα το δουκάτο της Βεστφαλίας. 

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης